text: बैठक से जुड़े सूत्रों ने बताया कि पीएम मोदी ने तेल कंपनियों के मुख्य कार्याधिकारियों से पूछा कि पिछली बैठक में उन्होंने जो सुझाव दिए थे सरकार की तरफ से उन पर अमल किए जाने के बावजूद तेल और गैस की खोज और उत्पादन क्षेत्र में नया निवेश क्यों नहीं आ रहा है. बैठक के बाद जारी आधिकारिक बयान के मुताबिक पीएम मोदी ने गौर किया कि कच्चे तेल का बाजार उत्पादक देशों के हिसाब से चल रहा है. तेल उत्पादक देश ही उत्पादन की मात्रा और दाम तय कर रहे हैं.